– Можа так адбыцца, што мы некаторымі творамі дакранемся і да іншых стагоддзяў, тым самым пашырым часовыя межы канцэрта. Паглядзім… – усміхаецца Віктар Іванавіч. – Сама праграма, безумоўна, складаецца з сольных вакальных твораў, якія праспяваюць нашы вядомыя артысты: сапрана Алена Золава, тэнар Юрый Гарадзецкі і брытон Ілля Сільчукоў. Акампаніраваць ім будуць дзве зусім маладзенькія, але выдатныя піяністкі – Дыяна Моршнева і Паліна Задрэйк.